सोनियाको एक बाउट जित
मोरक्कोमा भएको जुनियर्स विश्व जुडो च्याम्पियनसिपमा नेपालकी ४८ केजी तौल समूहकी सोनिया भट्टले मोजाम्बिककी खेलाडी जेनी मुनेमीलाई हराएकी छन् । सोनियाले वाजारी आवासोती इप्पोनमा खेल जितेकी थिइन् । नेपाली जुडो खेलको इतिहासमा विश्व च्याम्पियनसिपमा जितेको यो पहिलो बाउट हो ।
काठमाडौँ — मोरक्कोमा भएको जुनियर्स विश्व जुडो च्याम्पियनसिपमा नेपालकी ४८ केजी तौल समूहकी सोनिया भट्टले मोजाम्बिककी खेलाडी जेनी मुनेमीलाई हराएकी छन् । सोनियाले वाजारी आवासोती इप्पोनमा खेल जितेकी थिइन् । नेपाली जुडो खेलको इतिहासमा विश्व च्याम्पियनसिपमा जितेको यो पहिलो बाउट हो ।पहिलो बाउट जितेकी सोनिया दोस्रो बाउटमा जापानकी आइको वातानावेसाग पराजित भइन् । सोनियका तौल समूहमा ३१ खेलाडी प्रतिस्पर्धी थिए । अर्की नेपाली खेलाडी मनिता श्रेष्ठ प्रधान ब्राजिलकी भिक्टोरिया एन्ड्राडेसाग पराजित भएकी छन् । ५७ केजी तौल समूहमा उत्कृष्ट प्रदर्शन गर्दागर्दै मनिता वाजारीमा पूरा समय टिकेकी थिइन् । तर अन्तत: उनले पराजय सामना गरिन् ।